# A Waczak szálló epizódlistája

### A Wikipédiából, a szabad lexikonból.

Ez a John Cleese és Connie Booth által készített Waczak szálló című tévésorozat epizódlistája. A műsor legelőször a BBC 2-n került adásba 1975. szeptember 19-én. Az első évadot John Howard Davies, a másodikat pedig Bob Spiers rendezte.

Figyelem: Itt a cselekmény részleteit vagy a végkifejletét is olvashatod.

## [szerkesztés] Első évad

### [szerkesztés] Egy csipet előkelőség

(Eredeti címe: A Touch of Class)

Basil el van ragadtatva, mikor egy arisztokrata száll meg a hotelben és igyekszik elutasítani az általában oda betérő vendégeket. Nem is sejti hogy a férfi valójában nem Lord, hanem egy csaló, aki megpróbálja megszerezni az érmegyűjteményét. Egyre jobban megbízik a 'nemes' vendégben és egyre jobban igyekszik kiszolgálni őt, míg végül rajta nem üt a hotelen a rendőrség.

- Vendégszereplő: Michael Gwynn (Lord Melbury).
- A hotel tábláján az alábbi olvasható: FAWLTY TOWERS. A felirat szélesebb és a betűk díszesebbek, a későbbiekben a táblán Times New Roman-szerű betűkészlet látható.

### [szerkesztés] A kőművesek

(Eredeti címe: The Builders)

Mikor egy javítást kell elvégezni a hotel előterében, Basil a legolcsóbb megoldást választja, a felesége háta mögött egy O'Reilly nevű ír kőművesnek ad megbízást. O'Reilly és emberei elkontárkodják a munkát, befalazva egy ajtót is. Sybil kihív egy jobb kőművest, de hamarosan visszatér O'Reilly is, hogy helyrehozza a hibát.

- Vendégszereplők: David Kelly (O'Reilly) és Michael Cronin (Lurphy).
- A tábla felirata: FAWLTY TOWER

### [szerkesztés] Esküvői vendégek

(Eredeti címe: The Wedding Party)

Basil bármerre is néz, mindenütt barátkozó vendégeket lát, akikről rögtön erkölcstelenséget feltételez. Végül mégis ő lesz az egyetlen, aki nyílvánosan nadrág nélkül mutatkozik.

- Vendégszereplő: Trevor Adams (Alan).
- A tábla felirata: FAW TY TO∑ER

### [szerkesztés] Szállodaellenőrök

(Eredeti címe: The Hotel Inspectors)

Mikor Basil megtudja, hogy inkognítóban dolgozó hotel ellenőrök járnak Torquay-ben, rádöbben, hogy bármelyik új vendége lehet ellenőr.

- Vendégszereplők: Bernard Cribbins és James Cossins akikről végül kiderül, hogy nem azok, akiknek Basil hiszi őket.
- A tábla felirata: FAW TY TO ER

### [szerkesztés] Vacsora ínyenceknek

(Eredeti címe: Gourmet Night)

Basil felvillanyozódik, mikor néhány helyi híresség érkezik vacsorára a hotelbe. Eközben az új séfje annyira lerészegedik, hogy képtelen a vacsorát elkészíteni, így Basil kacsát rendel egy közeli étteremből. Miután elhozza az elkészült ételt, az autója lerobban, a hotelbe érve pedig kiderül, hogy a nagy sietségben véletlenül valami egész mást hozott magával.

- Vendégszereplők: André Maranne (Andre), Allan Cuthbertson (Colonel Hall) és Ann Way (Mrs. Hall).
- A tábla felirata: WA RTY TOWELS

### [szerkesztés] A németek

(Eredeti címe: The Germans)

Egy tűzriadó gyakorlat során Basil kórházba kerül, de sikerül visszaérnie a hotelbe ahová német vendégek érkeznek, akiket különös fogadtatásban részesít. Ebből a részből vált ismertté a mondat: "Ne említsd a háborút" ("Don't mention the war").

- Vendégszereplő: Brenda Cowling (nővér).
- Ez az egyetlen rész, amelynek főcímében nem szerepel a szálló épülete, ehelyett a middlesex-i Northwick Park Hospital látható. Emiatt a tábla felirata nem ismert.

## [szerkesztés] Második évad

A második évad három és fél évvel az első rész után, 1979. február 19-én került adásba.

### [szerkesztés] Kommunikációs zavarok

(Eredeti címe: Communication Problems)

A süket és heves természetű özvegy Mrs. Richards ("a pokoli vendég") érkezése megzavarja Basilt, aki megpróbálja eltitkolni a szerencsejátékokat ellenző Sybil elől, hogy nyert a lóversenyen.

- Vendégszereplő: Joan Sanderson (Mrs Richards).
- A tábla felirata: FAWLTY TOWER

### [szerkesztés] A pszichiáter

(Eredeti címe: The Psychiatrist)

Egy pszichiáter és felesége – aki szintén orvos – érkezik hétvégére a hotelbe akiknek különc viselkedése felkelti vendéglátójuk figyelmét, aki összezavarodik mikor végül fény derül vendégei foglalkozására.

- Vendégszereplők: Elspet Gray (Mrs. Abbott) és Luan Peters (Raylene Miles).
- A tábla felirata: WATERY FOWLS

### [szerkesztés] A Waldorf saláta

(Eredeti címe: Waldorf Salad)

Basil nincs elragadtatva attól, hogy egy amerikai vendég magasabb színvonalú kiszolgálást – és jobb ételt – követel annál, ami a Waczak szállóban megszokott.

- Vendégszereplő: Bruce Boa (Mr. Hamilton).
- A tábla felirata: FLAY OTTERS

### [szerkesztés] A hal és a hulla

(Eredeti címe: The Kipper and the Corpse)

Egy vendég természetes módon elhalálozik az ágyában, Basil pedig eszeveszetten próbálja elrejteni a reggeliről lemaradt fickót, mert meg van győződve róla, hogy az étel végzett vele.

- Vendégszereplő: Geoffrey Palmer (Dr. Price).
- A tábla felirata: FATTY OWLS

### [szerkesztés] Házassági évforduló

(Eredeti címe: The Anniversary)

Basil meglepetés gyanánt meghív néhány barátot a házassági évfordulójukra, de Sybil azt hiszi, hogy megfeledkezett a dologról, ezért sértődötten távozik a hotelből. A megérkező vendégeknek Basil azt mondja, hogy a felesége 'beteg'...

- Vendégszereplők: Ken Campbell (Reg) és Una Stubbs (Alice).
- A tábla felirata: FLOWERY TWATS

### [szerkesztés] Basil, a patkány

(Eredeti címe: Basil the Rat)

A helyi egészségügyi ellenőr egy hosszú listát ad át azokról a higiéniai problémákról, amelyeket a személyzetnek azonnal meg kell oldania. Senki sem számít azonban Manuel háziállatára – egy 'szibériai hörcsögre' –, amely épp aznap szökik meg.

- Vendégszereplő: John Quarmby (egészségügyi ellenőr).
- A tábla felirata: FARTY TOWELS

A lap eredeti címe "http://hu.wikipedia.org../../../a/_/w/A_Waczak_sz%C3%A1ll%C3%B3_epiz%C3%B3dlist%C3%A1ja_e648.html"

Kategória: Televíziósorozatok epizódlistái

##### Views

- Szócikk
- Vitalap
- Aktuális változat

##### Keresés

##### Más nyelveken

- English